Ilmoitus tiettyjen Bulgariasta, Etelä-Afrikasta, Jugoslavian liittotasavallasta, Intiasta, Thaimaasta, Taiwanista, Kiinan kansantasavallasta ja Romaniasta peräisin olevien terästuotteiden tuontiin sovellettavista polkumyynti- ja tasoitustoimenpiteistä

(2002/C 206/06)

1. Voimassa olevat polkumyynti- ja tasoitustoimenpiteet

Seuraaviin terästuotteisiin sovelletaan tällä hetkellä polkumyynti- ja/tai tasoitustulleja neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), neuvoston asetuksen (EY) N:o 2026/97(3), komission päätöksen N:o 2277/96/EHTY(4), sellaisena kuin se on viimeksi muutettuna päätöksellä N:o 435/2001/EHTY(5), ja komission päätöksen N:o 1889/98/EHTY(6) nojalla:

- Bulgariasta, Etelä-Afrikasta ja Jugoslavian liittotasavallasta(7) sekä Intiasta(8) peräisin olevat, (tällä hetkellä CN-koodeihin 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 10 , 7208 37 90 , 7208 38 10 , 7208 38 90 , 7208 39 10 ja 7208 39 90 luokiteltavat) tietyt raudasta tai seostamattomasta teräksestä valmistetut, vähintään 600 millimetrin levyiset pleteroimattomat tai muulla tavalla metallilla tai muulla aineella pinnoittamattomat, kelatut, ei enempää valmistetut kuin kuumavalssatut levyvalmisteet,

- Romaniasta peräisin olevat, tällä hetkellä CN-koodeihin ex 7208 51 30 (Taric-koodi 7208 51 30 10 ), ex 7208 51 50 (Taric-koodi 7208 51 50 10 ), ex 7208 51 91 (Taric-koodi 7208 51 91 10 ) ja ex 7208 51 99 (Taric-koodi 7208 51 99 10 ) luokiteltavat tietyt seostamattomasta teräksestä valmistetut, pleteroimattomat tai muulla tavalla metallilla tai muulla aineella pinnoittamattomat kelaamattomat levyvalmisteet, joita ei ole enempää valmistettu kuin kuumavalssattu, joissa ei ole pintakuvioita ja joiden leveys on vähintään 600 millimetriä ja paksuus yli 10 millimetriä, tai tällä hetkellä CN-koodiin ex 7208 52 91 (Taric-koodi 7208 52 91 10 ) luokiteltavat kyseiset tuotteet, joiden leveys on vähintään 2050 millimetriä ja paksuus vähintään 4,75 millimetriä mutta enintään 10 millimetriä(9),

- Intiasta peräisin oleva, tällä hetkellä CN-koodiin ex 7223 00 19 (Taric-koodi 7223 00 19 90 ) luokiteltava ruostumattomasta teräksestä valmistettu lanka, jonka läpimitta on vähintään 1 mm ja jossa on vähintään 2,5 painoprosenttia nikkeliä, ei kuitenkaan lanka, jossa on vähintään 28 mutta enintään 31 painoprosenttia nikkeliä ja vähintään 20 mutta enintään 22 painoprosenttia kromia(10);

- Thaimaasta, Kiinan kansantasavallasta ja Taiwanista peräisin olevat, tällä hetkellä CN-koodeihin ex 7307 93 11 (Taric-koodi 7307 93 11 91 ), ex 7307 93 19 (Taric-koodi 7307 93 19 91 ), ex 7307 99 30 (Taric-koodi 7307 99 30 92 ) ja ex 7307 99 90 (Taric-koodi 7307 99 90 92 ) luokiteltavat tietyt raudasta tai teräksestä (lukuun ottamatta ruostumatonta terästä) valmistettujen putkien liitososat (muut kuin valetut liitososat, laipat ja kierteistetyt liitososat), joiden ulkoläpimitta on enintään 609,6 millimetriä ja joita käytetään tyssähitsauksessa tai muihin tarkoituksiin.(11).

2. Suojatoimenpiteet - eri toimenpiteiden yhdistämisen arviointi

Euroopan komissio otti tiettyjen terästuotteiden, muun muassa edellä mainittujen tuotteiden, tuonnissa 27 päivänä maaliskuuta 2002 annetulla asetuksella (EY) N:o 560/2002(12) käyttöön väliaikaiset suojatoimenpiteet lisätullien muodossa, jotka kannetaan tuonnin ylittäessä asianomaisen tariffikiintiön määrän, jäljempänä "lisätulli". Komissio totesi edellä mainitun asetuksen johdanto-osan 69 kappaleessa, että suojatoimenpiteiden ja polkumyynti- ja/tai tasoitustoimenpiteiden yhdistetty vaikutus saattaa johtaa siihen, että suojan taso muodostuu tarpeettoman korkeaksi.

Jos otetaan käyttöön lopulliset suojatoimenpiteet, komissio voi katsoa tarpeelliseksi ehdottaa muutoksia voimassa olevien polkumyynti- tai tasoitustullien tasoon Euroopan yhteisön perustamissopimuksen ja erityisesti sen 133 artiklan mukaisesti sekä ottaen huomioon asetuksen (EY) N:o 384/96 ja asetuksen (EY) N:o 2026/97. Komissio katsoo aiheelliseksi pyytää kaikkia asianomaisia osapuolia esittämään näkökantansa asiasta.

Muistutettakoon, että kunkin tarkasteltavana olevan tuotteen tuonnissa mahdollisesti maksetut lisätullit palautetaan, jos lopullisia suojatoimenpiteitä ei oteta käyttöön. Näin ollen vasta siinä tapauksessa, jos lopulliset suojatoimenpiteet otetaan käyttöön, käy ilmi, missä määrin lopullisten suojatoimenpiteiden ja polkumyynti- ja/tai tasoitustoimenpiteiden yhdistetty vaikutus kohdistuu kuhunkin tarkasteltavana olevista tuotteista.

3. Menettely ja määräajat

Saadakseen tietoonsa kaikkien asianomaisten osapuolten näkökannat komissio ottaa yhteyttä yhteisön tuotannonalaan sekä niihin yhteisön tuottajajärjestöihin, asianomaisten maiden viejiin/tuottajiin, asianomaisten maiden viejien/tuottajien järjestöihin, tuojiin ja tuojien järjestöihin, jotka toimivat yhteistyössä tutkimuksessa, jonka johdosta on otettu käyttöön edellä mainitut polkumyynti- ja tasoitustullit, samoin kuin asianomaisten maiden toimivaltaisiin viranomaisiin.

Kaikkia asianomaisia osapuolia pyydetään esittämään näkökantansa sekä toimittamaan tarvittavat tiedot ja asiaa tukeva näyttö 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. Osapuolille, jotka ilmoittautuvat komissiolle kyseisessä määräajassa, myönnetään lisämääräaika, jonka kuluessa ne voivat esittää huomautuksensa mahdollisesti tehtävistä lopullisia suojatoimenpiteitä koskevista komission ehdotuksista.

4. Kirjalliset näkökannat ja kirjeenvaihto

Kaikki merkitykselliset tiedot on ilmoitettava komissiolle. Asianomaisten osapuolten on esitettävä kaikki näkökantansa ja pyyntönsä kirjallisina (ei sähköisessä muodossa, ellei toisin ilmoiteta) ilmoittaen nimensä, osoitteensa, sähköpostiosoitteensa, puhelinnumeronsa ja faksi- ja/tai teleksinumeronsa.

Komission osoite: European Commission Directorate-General for Trade

Directorate B

J-79 5/16 B - 1049 Brussels Faksi (32-2) 295 65 05 Teleksi COMEU B 21877.

(1) EYVL L 56, 6.3.1996, s. 1.

(2) EYVL L 257, 11.10.2000, s. 2.

(3) EYVL L 288, 21.10.1997, s. 1.

(4) EYVL L 308, 29.11.1996, s. 11. Neuvoston asetuksen (EY) N:o 963/2002 1 artiklan 1 kohdan, sellaisena kuin se on muutettuna asetuksella (EY) N:o 1310/2002 (EYVL L 192, 20.7.2002), nojalla päätöksen N:o 2277/96/EHTY mukaisesti käyttöönotetut toimenpiteet pysyvät edelleen voimassa ja niihin sovelletaan asetuksen (EY) N:o 384/96 säännöksiä.

(5) EYVL L 63, 3.3.2001, s. 14.

(6) EYVL L 245, 4.9.1998, s. 3. Neuvoston asetuksen (EY) N:o 963/2002, sellaisena kuin se on muutettuna asetuksella (EY) N:o 1310/2002 (EYVL L 192, 20.7.2002), 2 artiklan 1 kohdan nojalla päätöksen N:o 1889/98/EHTY mukaisesti käyttöönotetut toimenpiteet pysyvät edelleen voimassa ja niihin sovelletaan asetuksen (EY) N:o 384/96 säännöksiä.

(7) Komission päätös N:o 283/2000/EHTY, tehty 4 päivänä helmikuuta 2000 (EYVL L 31, 5.2.2000, s. 15), sellaisena kuin se on viimeksi muutettuna komission päätöksellä N:o 841/2002/EHTY (EYVL L 134, 22.5.2002, s. 11).

(8) Komission päätös N:o 283/2000/EHTY, tehty 4 päivänä helmikuuta 2000 (EYVL L 31, 5.2.2000, s. 15), sellaisena kuin se on viimeksi muutettuna komission päätöksellä N:o 1043/2002/EHTY (EYVL L 157, 15.6.2002, s. 45), ja komission päätös N:o 284/2000/EHTY, tehty 4 päivänä helmikuuta 2000 (EYVL L 31, 5.2.2000, s. 44), sellaisena kuin se on viimeksi muutettuna komission päätöksellä N:o 1043/2002/EHTY (EYVL L 157, 15.6.2002, s. 45).

(9) Komission päätös N:o 1758/2000/EHTY, tehty 9 päivänä elokuuta 2000 (EYVL L 202, 10.8.2000, s. 21), sellaisena kuin se on viimeksi muutettuna komission päätöksellä N:o 979/2002/EHTY (EYVL L 150, 8.6.2002, s. 36).

(10) Neuvoston asetus (EY) N:o 1599/1999, annettu 12 päivänä heinäkuuta 1999 (EYVL L 189, 22.7.1999, s. 1), sellaisena kuin se on viimeksi muutettuna neuvoston asetuksella (EY) N:o 164/2002, annettu 28 päivänä tammikuuta 2002 (EYVL L 30, 31.1.2002, s. 9), ja neuvoston asetus (EY) N:o 1600/1999, annettu 12 päivänä heinäkuuta 1999 (EYVL L 189, 22.7.1999, s. 19).

(11) Neuvoston asetus (EY) N:o 584/96 (EYVL L 84, 3.4.1996, s. 1), jonka soveltamisalaa on laajennettu asetuksella (EY) N:o 763/2000 (EYVL L 94, 14.4.2000, s. 1), sellaisena kuin se on muutettuna asetuksella (EY) N:o 2314/2000 (EYVL L 267, 20.10.2000, s. 15) ja asetuksella (EY) N:o 1592/2000 (EYVL L 182, 21.7.2000, s. 1).

(12) EYVL L 85, 28.3.2002, s. 1, asetus sellaisena kuin se on muutettuna komission asetuksella (EY) N:o 950/2002, annettu 3 päivänä kesäkuuta 2002 (EYVL L 145, 4.6.2002, s. 12) ja sellaisena kuin se on viimeksi muutettuna komission asetuksella (EY) N:o 1287/2002 (EYVL L 187, 16.7.2002, s. 25).